陳凱欣

陳凱欣，外號「城寨女孩」，係香港立法會議員，做過無綫新聞記者、nowTV新聞副採訪主任、食物及衞生局政治助理、社會企業「好聲」行政總裁等職。

選舉經歷
2018年10月4號，佢手持1,125個提名，保安局前局長黎棟國、食物及衞生局前局長高永文、香港立法會前主席曾鈺成、民建聯李慧琼同經民聯主席盧偉國等人陪同下，報名參選2018年11月香港立會九龍西地方選區補選。佢話「香港目前需要實幹議員，不應『講多過做』，會以議會內實幹人作為榜樣」。

陳凱欣參選期間拉票同支援網絡都屬於建制派勢力，對此佢多次迴避自己代表建制參選，直到後期造勢大會上至承認自己係建制派唯一代表。

佢選舉中獲得106,457票，以百份之49.52得票比例當選成為立會議員，並幾乎全數接收同年3月補選點由鄭泳舜代表建制派出選嘅所得票數，亦多過主要對手李卓人同埋馮檢基加埋所得嘅票數。陳凱欣喺11月28號立會大會會議中宣誓就職。不過2020年5月21號，高等法院裁定劉小麗選舉呈請勝訴，陳凱欣「非妥為當選」。陳凱欣向終審法院提出上訴，但係喺2020年9月18號，終審法院拒絕批出上訴許可，佢冇咗議席同埋要畀訟費。

2021年香港立法會選舉透過選舉委員會界別，成功重返議會。

屋企 
陳凱欣同老公邱文華同樣係新聞工作者。

攷

香港記者
前香港政府官員
香港建制派人士
前無綫電視新聞報導員
前Now寬頻電視新聞報導員
類:香港浸會大學舊生
類:保良局莊啟程預科書院舊生
凱欣